Strollad eus an daolenn beriodek

Ur bann e taolenn drovezhiek an elfennoùAN NOALLEG Yann-Baol, Geriadur ar Gimiezh p. 56, Preder, Plomelin, 2008  Preder eo ar pezh a anver ur strollad e kimiezh ; ur familh a lavarer ivez.
Triwec'h strollad zo, pep strollad o tiskouez an elfennoù eo damheñvel perzhioù fizikel pe gimiek gwiskad elektronek pellañ o atomoù — da lavaret eo o c'harg-kreiz, pa ouzer e vez termenet an darn vrasañ eus perzhioù kimiek un elfenn gant kelc'h-tro an elektron a zo ar pellañ eus nukleüs an atom.

 Niverenniñ ar bannoù 
Tri doare zo da niverenniñ ar bannoù.
 Reizhiad CAS  (Chemical Abstract Service) Ur rann eus an American Chemical Society eo CAS 
Ur meskaj etre sifroù roman ha lizerennoù latin eo ar reizhiad CAS.
Eus I da VIII e veze niverennet ar strolladoù ; ouzhpenn e niverenn roman e touge pep strollad ul lizherenn A mard oa an elfennoù izili eus ar strollad pennañ, ha B mard oant eus ar strollad metaloù ardreuzat.Metaloù ardreuzat : elfennoù a gaver en trovezhioù 4 betek 7 hag ar strolladoù 3 betek 12 e taolenn vareadek an elfennoù, war-bouez 71Lu Lutesiom a zo ul lantanid ha 103Lr Lawrensiom a zo un aktinid En Europa e veze arveret ar reizhiad-se. 
 Reizhiad IUPAC  (International Union of Pure and Applied Chemistry) kozh IUPAC
Heñvel ouzh ar reizhiad CAS da geñver ar sifroù roman eo ar reizhiad IUPAC kozh a veze implijet e Stadoù-Unanet Amerika, met disheñvel eo implij al lizherennoù A ha B : evit rann dehoù an daolenn e oa A, evit ar rann gleiz e oa B.
 Reizhiad IUPAC nevez
Adal 1988 e tivizas an IUPAC ober gant sifroù arabek hepken, FLUCK E. : New Notations in the Periodic Table, Pure & Applied Chemistry, Levrenn 80, Niv. 3, pp. 431-436, IUPAC, 1988 hag e 1990 e voe ar reizhiad nevez embannet en Nomenclature of Inorganic Chemistry LEIGH G. J. : Nomenclature of Inorganic Chemistry: Recommendations 1990, Blackwell Science, R-U, 1990 .
 Ar strolladoù 
Setu amañ strolladoù taolenn vareadek an elfennoù hervez ar reizhiad IUPAC nevez.
 Niverennadur IUPAC 1990  IUPAC kozh (Europa)  CAS (SUA)  Anv Strollad 1  IA  IA  Metaloù alkaliek, pe familh al LitiomAn hidrogen eo elfenn gentañ ar strollad 1, hogen n'eus ket ur metal anezhañ ; eil elfenn ar strollad 1 eo al litiom, hag ar c'hentañ metal alkaliek eo, alese anv ar familh. Strollad 2  IIA  IIA  Metaloù prialkaliek pe familh ar Beriliom Strollad 3  IIIA  IIIB  Lantanidoù hag Aktinidoù, pe familh ar Skandiom Strollad 4  IVA  IVB  Familh an Titaniom Strollad 5  VA  VB  Familh ar Vanadiom Strollad 6  VIA  VIB  Familh ar C'hrom Strollad 7  VIIA  VIIB  Familh ar Manganez Strollad 8  VIII  VIIIB  Familh an Houarn Strollad 9  VIII  VIIIB  Familh ar C'hobalt Strollad 10  VIII  VIIIB  Familh an Nikel Strollad 11  IB  IB  Familh ar C'houevr Strollad 12  IIB  IIB  Familh ar Zink Strollad 13  IIIB  IIIA  Familh ar Bor Strollad 14  IVB  IVA  Familh ar C'harbon Strollad 15  VB  VA  Familh an Nitrogen (pe: Azot) Strollad 16  VIB  VIA  Familh an Oksigen, anvet ivez Kalkuzennoù Strollad 17  VIIB  VIIA  Familh an Halogenoù, anvet ivez familh ar Fluor Strollad 18  Strollad 0  VIIIA  Ar Gazoù nobl, anvet ivez familh an Heliom pe familh an Neon 
 N'eus bet roet niverenn strollad ebet d'al Lantanidoù ha d'an Aktinidoù.

 Notennoù yezh 

 Notennoù 

 Levrlennadur 
  SCERRI Eric R. : The Periodic Table — Its Story and Its Significance, Oxford University Press, SUA, 2006 

*
Rummad:Rolloù a denn d'ar gimiezh